Source: https://www.riigiteataja.ee/redaktsioonide_vordlus.html?grupiId=309850&vasakAktId=12967376
Timestamp: 2019-07-18 22:21:20+00:00
Document Index: 6321710

Matched Legal Cases: ['§ 76', '§ 1', '§ 2', '§ 1', '§ 3', '§ 4', '§ 5', '§ 6', '§ 7', '§ 7', 'kohus ', '§ 426', '§ 8', '§ 1', '§ 5', '§ 9', '§ 10', '§ 11']

Kinnipeetava tingimisi enne tähtaega vabastamise materjalide ettevalmistamise kord – Riigi Teataja
Kinnipeetava tingimisi enne tähtaega vabastamise materjalide ettevalmistamise kord
Jõustumine: 01.09.201001.06.200826.02.200727.01.2007
14.02.2007 nr 12 (RTL 2007, 18, 279) 26.02.2007
16.05.2008 nr 22 (RTL 2008, 43, 587) 1.06.2008
Määrus kehtestatakse «Vangistusseaduse» § 76 lõike 4 alusel.
KINNIPEETAVA TEAVITAMINE TÄHTAEGADEST
§ 1. Toimingud kinnipeetava vanglasse saabumisel
2) kuupäeva, millal kohtul tekib õigus otsustada tema tingimisi enne tähtaega vangistusest vabastamine;
3) kuupäeva, millal kohtul tekib õigus otsustada tema tingimisi enne tähtaega vangistusest vabastamine koos elektroonilise valve kohaldamisega.
TINGIMISI VABASTAMISE ETTEVALMISTAMINE
§ 2. Menetluse algatamine
(1) Arvestusteenistus teavitab kaks kuud enne § 1 punktis 2 nimetatud õiguse tekkimist kontaktisikut vajadusest valmistada kohtule ette materjalid.
(2) Kontaktisik algatab kinnipeetava iseloomustuse koostamiseks vajaliku info kogumise, tehes vajadusel järelepärimise kinnipeetava kriminogeenseid riske hindavatele ametnikele (edaspidi hindamisrühm).
(3) Hindamisrühma peavad kuuluma vähemalt vangla sotsiaaltöötaja, psühholoog, julgeolekuspetsialist ja tervishoiutöötaja.
(4) Hindamisrühma liikmed annavad hinnangu asjaoludele, mis soodustavad uue kuriteo toimepanemist või mis viitavad sellele, et isik võib endale või teistele ohtlik olla.
§ 3. Kinnipeetava iseloomustuse koostamine
(1) Hindamisrühma liikmed annavad hinnangu kinnipeetava kriminogeensete riskide kohta ja esitavad selle kontaktisikule järelepärimisest alates kümne tööpäeva jooksul.
(2) Kinnipeetava iseloomustuse (edaspidi iseloomustus) (lisa) koostamisel võib kontaktisik vajaduse korral kokku kutsuda hindamisrühma, et ühtlustada ja täpsustada hinnangus sisalduvat teavet.
(3) Iseloomustuse koostamise aluseks on kinnipeetava kriminogeensetele riskidele antud hinnang.
(4) Kontaktisik koostab iseloomustuse viie tööpäeva jooksul pärast kinnipeetava kriminogeensete riskide hinnangu saamist ning selles märgitakse:
3) kinnipeetava lähedaste kontaktandmed;
4) tekitatud kahju hüvitamata osa suurus;
5) vanglas läbi viidud resotsialiseerimistegevused ja nende tulemused, sealhulgas hinnang kinnipeetava individuaalses täitmiskavas nimetatud eesmärkide saavutamisele;
6) kinnipeetava isikuomadustest, muutustest tema mõtlemises ja käitumises vangistuse ajal ning vanglas kinnipeetava suhtes kohaldatud distsiplinaarkaristustest nähtuv risk uue kuriteo toimepanemiseks;
7) kinnipeetava ohtlikkus ja ohustatus vabanedes;
8) kinnipeetavaga töötav kontaktisik.
(5) Kui kinnipeetava reaalselt ärakandmisele kuuluva vangistuse tähtaeg on lühem kui üks aasta, võib tema iseloomustuses jätta hinnangu lõike 4 punktides 5–7 nimetatud asjaolude kohta andmata.
(6) Kontaktisik esitab iseloomustuse vangla direktorile või tema määratud isikule, kes otsustab viie tööpäeva jooksul iseloomustuse saamisest materjalide kriminaalhooldusosakonnale edastamise või menetluse pikendamise.
§ 4. Menetluse pikendamine
(1) Kui vangla direktor või tema määratud isik avastab talle esitatud iseloomustuses puudusi, võib ta menetlust pikendada, määrates menetluse jätkamise tähtaja.
(2) Menetluse jätkamise tähtaeg ei või olla pikem kui kümme tööpäeva.
§ 5. Kriminaalhooldusametniku kaasamine
(1) Vangla direktor või tema määratud isik pöördub kinnipeetava tulevase elukoha järgse vangla kriminaalhooldusosakonna poole taotlusega anda arvamus katseaja ja kinnipeetava suhtes kohaldatavate kohustuste valiku ja nende kohaldamise tähtaja kohta. Taotlusele lisatakse iseloomustuse koopia.
[RTL 2008, 43, 587 − jõust. 1.06.2008]
(2) Kui kinnipeetava või tema perekonna elukoht ei ole teada, pöördub vangla direktor või tema määratud isik vangla asukohajärgse kriminaalhooldusosakonna poole.
(3) Kriminaalhooldusametnik koostab arvamuse 20 tööpäeva jooksul taotluse saamisest alates.
(4) Ärakirjad iseloomustusest ja kriminaalhooldusametniku arvamusest saadab kriminaalhooldusosakond vangla asukohajärgsele prokuratuurile.
§ 6. Materjalide esitamine kohtule
(1) Pärast kriminaalhooldusametniku arvamuse saamist lisab arvestusteenistus iseloomustuse ja kriminaalhooldusametniku arvamuse kinnipeetava isiklikule toimikule ning edastab selle vangla direktorile või tema määratud isikule.
(2) Vangla direktor või tema määratud isik edastab kinnipeetava toimiku koos iseloomustuse ja kriminaalhooldusametniku arvamusega vangla asukohajärgsele kohtule.
(3) Lõikes 2 nimetatud materjalidele lisatakse Kodakondsus- ja Migratsiooniameti vastus elamisloata välismaalasest kinnipeetava kohta. Vangla direktor või tema määratud isik saadab koopia vastusest vangla asukohajärgsele prokuratuurile.
[RTL 2007, 18, 279 − jõust. 26.02.2007]
§ 7. Muutustest teatamine
Kui vangla või kriminaalhooldusosakond tuvastab kinnipeetava käitumises või varem esitatud andmetes olulisi muutusi, mis võivad mõjutada kinnipeetava tingimisi enne tähtaega vabastamist, teavitab vangla direktor või tema määratud isik sellest kirjalikult viivitamata kohtunikku.
§ 7¹. Käitumiskontrolli kohaldamata jätmisest teavitamine
Kui kohus otsustab kinnipeetava vabastada tingimisi enne tähtaega kriminaalmenetluse seadustiku § 426 lõikes 3 sätestatud tingimustel, teavitab vangla direktor või tema määratud isik sellest kirjalikult viivitamata Kodakondsus- ja Migratsiooniametit.
ELEKTROONILISE VALVE KOHALDAMISEGA TINGIMISI VABASTAMISE ETTEVALMISTAMINE
§ 8. Elektroonilise valve kohaldamine
(1) Menetledes kinnipeetava nõusolekut tingimisi enne tähtaega vangistusest vabastamiseks koos elektroonilise valve kohaldamisega (edaspidi nõusolek), kohaldatakse 2. peatükis sätestatut, kui käesolevast peatükist ei tulene teisiti.
(2) Kirjaliku nõusoleku võib kinnipeetav esitada arvestusteenistusele mitte varem kui kaks kuud enne § 1 punktis 3 nimetatud õiguse tekkimist.
(3) Nõusolek peab sisaldama kinnipeetava nõusolekut elektroonilise valve kohaldamiseks ning tema tulevase elukoha andmeid.
(4) Arvestusteenistus kontrollib pärast nõusoleku saamist kolme tööpäeva jooksul nõusoleku esitamise tähtaja õigsust ning pärast seda algatab §-s 2 sätestatud menetluse iseloomustuse koostamiseks.
(5) Nõusolek lisatakse kinnipeetava isiklikule toimikule. Koopia nõusolekust lisatakse § 5 lõikes 1 sätestatud taotlusele.
(6) Vangla direktor või tema määratud isik teeb menetluse pikendamise, selle põhjuse ning menetluse jätkamise tähtaja kinnipeetavale allkirja vastu teatavaks.
§ 9. Kinnipeetava loobumine nõusolekust
(1) Kui kinnipeetav loobub nõusolekust, siis vangla lõpetab menetluse.
(2) Kui kinnipeetav loobub nõusolekust pärast materjalide kriminaalhooldusosakonnale edastamist või pärast kriminaalhooldusametniku arvamuse saamist, siis teavitab vangla kinnipeetava loobumisest kirjalikult kriminaalhooldusosakonda.
§ 10. Määruse jõustumisel vanglas karistust kandva kinnipeetava vabastamise kuupäeva arvutamine
(1) Määruse jõustumisel vanglas karistust kandva kinnipeetava kohta arvutab vangla arvestusteenistus välja ning teeb temale allkirja vastu teatavaks kuupäeva, millal kohtul tekib õigus otsustada kinnipeetava tingimisi enne tähtaega vangistusest vabastamine koos elektroonilise valve kohaldamisega, hiljemalt kuue kuu jooksul käesoleva määruse jõustumisest.
(2) Paragrahvi 1 punkti 3 ei kohaldata määruse jõustumise ajal vanglas karistust kandvale kinnipeetavale, kelle puhul on möödunud kuupäev, millal kohtul oli õigus otsustada kinnipeetava tingimisi enne tähtaega vangistusest vabastamine koos elektroonilise valve kohaldamisega.
§ 11. Kinnipeetava tingimisi enne tähtaega vabastamise materjalide ettevalmistamine üleminekuperioodil
Enne 2007. a 1. jaanuari alustatud menetlused menetletakse lõpuni käesolevas määruses sätestatud korras.
Justiitsministri 29. novembri 2000. a määrus nr 56 «Kinnipeetava tingimisi enne tähtaja lõppemist vangistusest vabastamise avalduse läbivaatamise kord» tunnistatakse kehtetuks.
Justiitsministri 17 jaanuari 2007. a määruse nr 4 «Kinnipeetava tingimisi enne tähtaega vabastamise materjalide ettevalmistamise kord»
KINNIPEETAVA ISELOOMUSTUS
(vangla nimi)
Isikukood või sünniaeg
Isikut tõendava dokumendi nimetus ja kehtivusaeg
Karistusaja algus ja lõpp
Tingimisi ennetähtaegse vabanemise võimaluse avanemine / vabanemiseks elektroonilise järelevalve alla
Tegevused vangistuse ajal, sh täitmiskava täitmismärked.
Soovitavad tegevused riskide maandamiseks katseaja jooksul
Lisateave kinnipeetava isikuomadustest ja käitumisest tulenevate riskide kohta
Distsiplinaarkaristused vangistuse jooksul
Ohtlikkus, ohustatus, muud turvalisuse riskid
Määratud kontaktisik
Hindamisrühma juht
Kehtetu – RT I 2010, 58, 394 – jõust. 1.09.2010